Nuusbrief van 18 Januarie 2019 • Laerskool Jan van Riebeeck
18 Jan, 2019 | Nuusbrief
Saterdag, 19 Januarie 2019 Tweekamp: Liga 6 (Milnerton High School, 48 Pienaar Rd)
Vrydag, 25 Januarie 2019 Toets: Gr.5 & 7 Engels
Belangrike inligting: Graad 1 ouers
Ons hoop al die nuwe Graad 1 leerders en ouers begin nou tuis voel by ons skool. Lees gerus weer deur die Graad 1 inligtingsgids wat by laas jaar se inligtingsdag uitgedeel is. Daarin is die besonderhede van die oud-graad 1 ouers wat hulself beskikbaar stel om enige vrae oor ons skool te beantwoord. Die besonderhede van ons Trotste Jannie “Buddy” ouers is ook hieronder:
1. Me. Maresna van Schoor (woonagtig in die Weskus) 082 678 9436 maresna.vs@gmail.com
2. Me. Ingrid Schincariol (woonagtig in die stad) 082 653 1863 ingrid.schincariol@gmail.com
3. Me. Elaine Eksteen elaine.eksteen@mweb.co.za
Liewe Aarde wens vir almal ‘n baie groen 2019 toe.
Welkom aan alle nuwe gesinne. Ons hoop om julle ook by ons skool se herwinningsdepot te sien. Maak asb. seker julle weet hoe om reg te herwin….ons skool se webblad het al die nodige inligting: https://laerskooljanvanriebeeck.co.za/herwinningsdepot/
Almal wat by die skool herwin, kan die laaste Woensdag van die maand sivvies dra. Maak ‘n regmerkie langs jou naam in die lêer by Matthews by die inryhek elke keer as jy herwin. Ons is op soek na nog ouers wat betrokke wil raak by Liewe Aarde. Maak asb. kontak met suna.karsten@gmail.com.
Onthou julle The green team? Ons is ‘n groep leerders wat wil help om die wêreld ‘n beter plek te maak. Ons maak donasies bymekaar en gee dit vir mense en diere in nood, ons hou uitstappies en gaan na sopkombuise, diereskuilings en huise vir bejaardes toe en ons tel elke Donderdag vullis in parke en strate op. Ons eerste uitstappie is Donderdag, 24 Januarie. Jy kan van eie vervoer gebruik maak of ons om 16:00 by die afdakkie ontmoet en saam met ons De Waal park toe stap. Ons sal tot 16:30 besig wees. Bring elke maand R10 vir die mense en diere in nood. Daar sal sign-up bordjies in die skoolgange wees. Sien julle daar! Remember, the future is in our hands and it is our job to keep it healthy and safe! -The green team
Tydens die laaste saalopening van 2018 het ons die nuwe Leerderraad bekend gemaak. Baie geluk aan hierdie 12 leerders en sterkte vir die termyn wat voorlê!
Alet Hitge, Alex Newton, Anna van Biljon, Dawid Adler, Jacomien van der Westhuizen, Jacques Loubser, Layla Erasmus, Liezel Snijders, Mari Swanepoel, Mia Nortje, Peet Karsten en Thornley Webber.
Naam en van: Keisha Miguel
Gunsteling vak: Ek hou van lees, skryf en inkleur.
Ek is ‘n trotse Jannie, want ek hou van skool en veral van huiswerk doen.
Redenaars inligtingsessie en werkswinkel
Soos op die kalender aangedui is, sal daar Saterdag, 19 Januarie, van 09:00 – 12:00 ‘n redenaars inligtingsessie en werkswinkel by die skool plaasvind. Die inligtingsessie sal julle (ouer en kind) meer inligting rakende die beplanning, skryf en voorbereiding van toesprake gee. Hierdie sessie sal gedurende die oggend plaasvind.
‘n Werkswinkel sal na afloop van die inligtingsessie plaasvind waar leerders hulp ontvang met die skryf, uiteensetting en oordra van ‘n redenaarstoespraak. Ouers is ook welkom om hierdie werkswinkel by te woon.
Aangesien ATKV kenners hierdie voorbereiding met die leerders doen, is daar kostes aan verbonde. Die koste vir die werskwinkel beloop R120 per leerder. Bring asseblief Saterdag kontant saam om te betaal.
Laat weet my asseblief per e-pos, teen Donderdag 17 Januarie,indien u kind hierdie geleentheid gaan bywoon.
Ons is baie bly dat mnr. Shaun Berry, wat ook by die Hoërskool en by Reddam lesgee, juffrou Nicolene se kitaarleerders gaan oorneem. Hy sal Vrydag al die kitaarleerders roep en briefies huis toe stuur.
Baie geluk aan Fredrich Erasmus wat Sondag sy WP pet ontvang het tydens hul “Capping” seremonie. Hy is deel van die O/11 spanne. Peet Karsten het ook sy WP pet tydens die “Capping” seremonie ontvang en het ‘n tweede plek vir O/15 behaal! Ons is baie trots op julle, manne!
Laerskool JvR se WP-skaakspelers presteer gedurende Desember
Baie geluk aan die volgende leerders wat almal deel is van die WP-skaakspan wat gedurende die vakansie van 15 – 24 Desember in Boksburg aan die Suid-Afrikaanse Junior skaakkampioenskappe gaan deelneem het. Hulle het soos volg gevaar:
Emma Snijders (O/8) se span het silwer gekry. Louis Willem Bosman (O/10 B) kry 3.5 uit 7 punte. Pertrus Bosman (O/10 A) het op bord 5 gespeel en kry 6.5 uit 7 en wen die bordprys. Hy het ook deelgeneem aan die SA O/10 Blitz kampioenskappe. Elke speler het 3 minute plus 2 sekondes inkrement per skuif gehad. Met 5.5 uit 7 punte het Petrus 4de geëindig. Laastens het Petrus deelgeneem aan die O/10 Wildcard toernooi. Hy het 7 uit 7 punte gekry en die toernooi gewen. Carla Snijders (O/12) se span het goud gekry en sy het haar bordprys gewen. Liezel Snijders (O/14) se span het silwer gekry. Gerard Snijders (O/14, nou in Hoërskool Jan van Riebeeck) se span het brons gekry en hy het sy bordprys gewen. Tswane het algeheel gewen en WP was 2de! Liezel, Petrus en Carla het gekwalifiseer vir die geslote kampioenskappe in Maart waar daar om SA kleure meegeding word. Baie geluk met julle uitstekende prestasies!!
to persevere and endure in spite of
PreviousLaerskool J.v.R se WP-skaakspelers presteer gedurende Desember
NextSkaakproewe rondte1 vir WP, 1 & 2 Februarie